
CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                       Bucureşti, 22 octombrie 2019

                                                         PL-x 367/2019    

Către,

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra Proiectului de Lege pentru ratificarea Acordului între Guvernul României şi Organizaţia Internaţională a Francofoniei referitor la stabilirea la Bucureşti a Biroului Regional pentru Europa Centrală şi de Est şi privilegiile şi imunităţile sale pe teritoriul român, semnat la Erevan, la 12 octombrie 2018, trimis Comisiei juridice, de disciplină şi imunităţi cu adresa nr. PL-x 367 din 18 septembrie 2019, înregistrat cu nr.4c-13/705 din 23 septembrie 2019.
În raport cu obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

Nicuşor HALICI

RAPORT 
   asupra

  proiectului de Lege pentru ratificarea Acordului între Guvernul României şi Organizaţia Internaţională a Francofoniei referitor la stabilirea la Bucureşti a Biroului Regional pentru Europa Centrală şi de Est şi privilegiile şi imunităţile sale pe teritoriul român, semnat la Erevan, la 12 octombrie 2018
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, pentru dezbatere în fond, cu Proiectul de Lege pentru ratificarea Acordului între Guvernul României şi Organizaţia Internaţională a Francofoniei referitor la stabilirea la Bucureşti a Biroului Regional pentru Europa Centrală şi de Est şi privilegiile şi imunităţile sale pe teritoriul român, semnat la Erevan, la 12 octombrie 2018, trimis cu adresa nr.PLx.367 din 18 septembrie 2019 şi înregistrat cu nr.4c-13/705 din 23 septembrie 2019.
Camera Deputaţilor este prima Cameră sesizată, în conformitate cu prevederile art. 75 alin. (1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de lege are ca obiect de reglementare ratificarea Acordului între Guvernul României şi Organizaţia Internaţională a Francofoniei referitor la stabilirea la Bucureşti a Biroului Regional pentru Europa Centrală şi de Est şi privilegiile şi imunităţile sale pe teritoriul român, semnat la Erevan, la 12 octombrie 2018.

Consiliul Legislativ avizat favorabil iniţiativa legislativă, conform adresei cu nr.766 din 3 septembrie 2019.
Comisia pentru buget, finanţe şi bănci nu a transmis avizul referitor la această iniţiativă legislativă.
Comisia pentru politică externă a avizat favorabil proiectul de lege, în şedinţa din 8 octombrie 2019, cu unanimitate de voturi, conform adresei cu nr.4c-16/25 din 8 octombrie 2019.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă în şedinţa din ziua de 22 octombrie 2019.
La şedinţa Comisiei deputaţii au fost prezenţi conform listei de prezenţă.
La lucrările Comisiei juridice de disciplină şi imunităţi a participat, în calitate de invitat din partea Ministerului Afacerilor Externe, domnul Pietro Pavoni, ministru consilier.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor un raport de adoptare a proiectului de Lege pentru ratificarea Acordului între Guvernul României şi Organizaţia Internaţională a Francofoniei referitor la stabilirea la Bucureşti a Biroului Regional pentru Europa Centrală şi de Est şi privilegiile şi imunităţile sale pe teritoriul român, semnat la Erevan, la 12 octombrie 2018, în forma adoptată de Senat.
           În raport cu obiectul şi conţinutul reglementării, iniţiativa legislativă se încadrează în categoria legilor ordinare.
                     PREŞEDINTE,                                    SECRETAR,           
                        Nicuşor HALICI                                 Alina-Elena TĂNĂSESCU
Consilier parlamentar,

Rodica Penescu
